Áhrif tækniþróunar á samkeppnismarkað íslenskra banka
Þessi ritgerð fjallar um þær tæknibreytingar sem bankastarfsemi stendur frammi fyrir og möguleg áhrif hennar á samkeppni banka og rekstur þeirra. Bankar munu í náinni framtíð standa frammi fyrir gerbreyttu rekstrarumhverfi, þurfa að fóta sig í því og laga sig að breyttu lagaumhverfi og nýrri tækni. Ný lög neyða bankana til þess að opna fyrir upplýsingar sem áður voru einungis varðveittar af bönkum án aðgengis annarra. Starfsmenn þurfa að aðlagast nýjum ferlum og breyttri aðferðafræði fjármálastofnana. Tekin voru viðtöl við sérfræðinga sem starfa á sviði tækniþróunar innan fjármálafyrirtækja og starfsmenn sem notast við tæknina í daglegum rekstri þeirra. Með komu fjártækni geta bankarnir leyft þeim fyrirtækjum að þróa rafrænar lausnir á borð við netbanka og app. Þannig fá fjármálastofnanir svigrúm til að bæta þjónustu til viðskiptavinar og koma í veg fyrir ýmsan kostnað við forritun og innleiðingu lausna.
Viðskiptafræði, Samkeppni í viðskiptum, Bankar, Tækniþróun
Networked Digital Library of Theses and Dissertations